**23 decembrie 2024**

**Comunicat de presă**

**Peste 900 persoane angajate prin intermediul Agenţiei Judeţene pentru Ocuparea Forţei de Muncă Dolj în luna octombrie 2024**

În luna octombrie 2024, ca urmare a implementării Programului Judeţean de Ocupare a Forţei de Muncă, prin intermediul AJOFM Dolj au fost încadrate în muncă 980 persoane, dintre care 533 femei.

Din totalul persoanelor ocupate în perioada de referință, 526 au peste 45 de ani, 165 au vârsta cuprinsă între 35 și 45 de ani, 66 au între 30 și 35 de ani, 80 au între 25 și 30 de ani, iar 143 sunt tineri sub 25 de ani.

În funcţie de rezidenţă, din totalul persoanelor încadrate în muncă, 471 provin din mediul urban, iar 509 persoane sunt din mediul rural.

Din punct de vedere al nivelului de pregătire al persoanelor pentru care s-a identificat un loc de muncă, cele mai multe persoane au studii liceale/postliceale (394), urmate de cele cu studii profesioanale (280). Numărul celor cu studii gimnaziale este de 182, iar cei cu studii universitare sunt în număr de 84.

Pentru integrarea pe piaţa muncii, persoanele aflate în căutarea unui loc de muncă înregistrate în baza de date a agenţiei județene pentru ocuparea forţei de muncă beneficiază de pachete personalizate de măsuri active prevăzute de Legea nr.76/2002 privind sistemul asigurărilor pentru şomaj şi stimularea ocupării forţei de muncă, modificată şi completată.

Agenţia Judeţeană pentru Ocuparea Forţei de Muncă Dolj